ኤርትራ ሽብርን ለመዋጋት ከማይተባበሩ አገራት ዝርዝር ወጣች
አሜሪካ ኤርትራን በፀረ-ሽብር እንቅስቃሴ ሙሉ ለሙሉ ከማይተባበሩ አገራት ዝርዝር ውስጥ ማስወጣቷን አስታወቀች፡፡ኤርትራ ለበርካታ ዓመታት በአሜሪካ በዚህ ዝርዝር ውስጥ ተካታ ቆይታ ነበር፡፡እስካሁን ድረስም ኢራን፣ ሰሜን ኮሪያ፣ ሶሪያ እና ቬንዙዌላ በአሜሪካ ሽብርተኝነትን በሚደግፉ አገራት ዝርዝር ውስጥ ተካተው ይገኛሉ፡፡ባለፈው ዓመት ኤርትራ ከኢትዮጵያ ጋር እርቀ ሰላም ማውረዷን ተከትሎ የመንግስታቱ ድርጅት የፀጥታው ምክር ቤት በሀገሪቱ ላይ ጥሎት የቆየውን ማዕቀብ ማንሳቱ የሚታወስ ነው፡፡በዚህ ዓመትም በ14 ዓመታት ውስጥ ለመጀመሪያ ጊዜ የአሜሪካ የህዝብ ተወካዮች ምክር ቤት አባላት ኤርትራን መጎብኝታቸው ተነግሯል፡፡/ቪኦኤ/